《丑奴儿（王清叔赠梅花见索）》
宋代·姚述尧

山城寂寞浑无绪，兀坐黄昏。多谢东君。先遣司花来报春。

清标自是蓬莱客，冰玉精神。独步前村。分付仙翁作主人。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。